Individuaj membroj de TEJO laŭ kategorio, 1984-2020. La lasta ero montras la subitan, neklarigeblan kreskon de bazaj membroj en TEJO-aĝo.
#000001
La membrostatistiko de UEA, aperinta en la aprila numero de la revuo Esperanto, unuavide ŝajnas relative kontentiga. Momente haltis la daŭra ŝrumpado, kaj la kvanto de individuaj membroj eĉ iomete kreskis. Efektive tamen la ciferoj estas ŝveligitaj per kaŝa aldono de nepagantaj membroj. La pagoj okazis ekster la kutima fondaĵo Canuto.
#000002
Ekde 1961 la fondaĵo Canuto estas uzata por financi la membrokotizojn de nepagipovaj aktivuloj. La celo de la fondaĵo estas allogi donacojn de pli bonhavaj membroj por utila celo, kaj samtempe eviti sintrompon – kiam donacitaj membrecoj iras tra la fondaĵo, ĉiuj scias, kiom da membroj efektive mem pagas. Sed tiel ne plu estas.
#000003
Atenta studo de la pasintjaraj membrociferoj montras, ke la efektiva kresko en UEA okazis inter la TEJO-aĝaj bazaj membroj. Surprize forta kresko okazis precipe en Kolombio (59 novaj membroj), Meksiko (52), DR Kongo (23) kaj Dominika Respubliko (14). Supozeblas, ke tio estas ĝuste la novaj TEJO-anoj.
#000004
La subita kresko de la individua TEJO-membraro de 593 en 2019 al 806 en 2020 estas senprecedenca kaj komparebla kun salto okazinta en 2018, kiam la aĝolimo de TEJO estis altigita de 29 al 35 jaroj. La estraro de TEJO tamen nun ne faris analizon pri la evoluo de la membraro – la temo fakte tute ne estas menciata en la malneto de la jara raporto 2020.
#000005
– Kresko de 213 junaj membroj estas tre bela novaĵo por la junulara movado. 2020 estis malfacila jaro por ni, interalie por la organizantoj kaj aliĝintoj de renkontiĝoj, sed ĝi ankaŭ estis jaro de inovacio. La reta IJK estis sukceso, ni havis pli da filmetoj kun pli da sukceso ol iam ajn antaŭe, kaj ĉiuj niaj sociaj retoj kreskas. Kaj la statistiko ankoraŭ ne montras la efikon de Retoso, en kiu TEJO-membroj senpage partoprenas. Ni tamen ne certas pri la efiko de hejmrestado al aliaj membrotipoj, specife pri la lokaj kluboj.
#000007
La plej multaj partoprenantoj de la pasintjara kurso por hispanlingvanoj troviĝis ĝuste en Meksiko kaj Kolombio, kie la nombro de individuaj membroj de UEA kreskis eksplode. Tio ŝajnas indiki, ke UEA aktive membrigis almenaŭ parton de la kursanoj, kiuj krome supozeble estis en TEJO-aĝo.
#000011
La ĝenerala direktoro de UEA, Martin Schäffer, tamen evitas respondi al demando pri tio, kiom el la novaj individuaj membroj en tiuj landoj estas TEJO-aĝaj, kaj kiom el ili efektive mem pagis siajn kotizojn:
#000012
– Ni ege ĝojas ke kolegoj el Latinameriko estas tiom aktivaj kaj tial venas novaj homoj al la movado. Ekzemple nuntempe okazas diversaj kursoj en Meksiko kun pluraj dekoj da lernantoj kaj denove en Kolombio baldaŭ komenciĝos kurso por komencantoj, certe granda parto de ili estas en TEJO-aĝo.
#000013
– Agadrezultojn de niaj latinamerikaj kolegoj ni vidos en la estonteco, tio estas kio plej gravas kaj ne ĉu patro, patrino, instruisto, amiko, kolego, sponsoro aŭ kiu ajn pagis la membrokotizon al nacia aŭ internacia asocio, tion bonŝance ni ne demandas en aliĝilo.
#000015
Ne klaras, el kiu konto de UEA la mono por la membrigo de la hispanlingvaj lernantoj estis prenita, sed ajnakaze ne temas pri grandaj sumoj – la kotizo de baza membro en la plej juna TEJO-kategorio en Meksiko kostas nur 4 eŭrojn. Sed klaras, ke oni elektis aktive kaŝi la fakton, ke oni donacis grandan kvanton da membrecoj. Ne eblas nun certe scii, ĉu temas pri 236 donacitaj kotizoj, ĉu malpli – aŭ pli.
#000018
La kutima maniero de UEA donaci membrecojn al aktivaj sed nepagipovaj esperantistoj estas uzi la monon en la tiucela fondaĵo Canuto. Dum 2020 la fondaĵo pagis la kotizojn de entute 492 membroj. Sed tiuj evidente ne inkluzivas la hispanlingvajn novulojn.
#000019
Laŭ la statistiko, Fondaĵo Canuto en Ameriko pagis la kotizojn de entute 85 membroj, el kiuj 35 estis en TEJO-aĝo. En Kolombio Canuto pagis por 6 membroj (1 juna) kaj en Meksiko por 12 membroj (2 junaj). La membrara kresko en Meksiko tamen estis 52 kaj en Kolombio 59 novaj membroj.
#000020
Do, la mono por la hispanlingvaj kursanoj devis veni el alia poŝo. Se supozi, ke ĉiuj 236 lernantoj efektive akceptis la donacon kaj iĝis membroj, UEA en 2020 havis sume 728 individuajn membrojn, kies kotizojn la asocio mem pagis. Tio estas 17 procentoj el la membraro.
#000021
Sen la aldonaj donacitaj membrecoj UEA evidente ne povus raporti kreskon en 2020.
#000022
Noto de la redakcio: La artikolo pli frue erare prezentis la kvanton de novaj membroj en Meksiko kaj Kolombio. En 2020 estis entute 107 membroj en Meksiko, 52 pli ol en 2019. En Kolombio estis 75 membroj, 59 pli ol en 2019.
#000023
Jam 600 esperantistoj respondis al Unesko
#000026
Ĉiuj asertoj estas komence subjektivaj, sed ni ĉiam povas pruvi ĝiajn objektivecon (aŭ ĝian senfundamentecon) per faktoj. Mi pretas, miaj oponantoj – ne. 🙂
#000033
Kompreneble ne estas firme rekta ligo inter UEA-membrokvanto kaj kvanto de lingvouzado. Tamen same kompreneble UEA kiel eldonejo kaj organizocentralo por la plej grandaj regule okazantaj kunvenoj de E-parolantoj signife influas al la lingvouzo kaj la nivelo de la lingvouzo.
#000035
Ĝi signifas nur kreskon de personaro, kiu poste povas esti agitota por partopreni en Universala Kongreso, la granda kaj sensenca.
#000036
Ne, reala (netrompa) kresko de la UEA-membrokvanto signifas pli grandajn agadeblecojn de UEA, ankaŭ (sed ne nur) sur la kampo de la uzado de la lingvo, kiel mi priskribis supre.
#000037
> ni havis pli da filmetoj kun pli da sukceso ol iam ajn antaŭe
#000059
Estas bone, ke Liberafolio provas diri la tutan veron. UEA ne faras tion. La statistiko vekas (tio estis la plano) la impreson, ke la estraro trovis rimedon (Kion?) kontrauŭ la perdo de membroj.Tio estu instigilo al aliaj resti membro kaj varbi aliajn. La aspekto de "sinkanta vaporsxipo" kaj la redukto de servoj tute ne estis alloga. Do oni "konstruas" bonajn novajojn, kies konstrumanieron priskribis Liberafolio kaj
Eprezentis la faktojn. Aliaj komunikiloj ne plu ekistas.
Eble de 60 jaroj Esperanto vivas de la produktado kaj komuniko de mitoj pri la situacio de la lingvo kaj la bazaj aktivecoj. En la 1930aj jaroj ne estis mitoj, sed realeco. Poste oni pli kaj pli insiste prezentis tiaman realecon kiel la aktualan.
El la unuaj libroj, kiujn mi aĉetis estis la fama "Esperanto en Perspektivo" kaj ĝi prezentas la tutan bildon de la fikcio. Realisma aktualigo devus havi la titolon "Esperanto SEN Perspektivo" – tamen neniu riskas eĉ por difinitaj temoj prezenti la veroj. La malkrsko de lokaj grupoj, la disfalo de organzioj, la manko de faka laboro estas realeco kaj neniu scias rimedon.
Aliflanke, tiuj, kiuj metas la fingron sur la vundon, ricevas la plej akrajn riproĉojn. Jes, la fingro sur la vundo doloras, sed sen la fingro la sango forlasas la korpon. Tion ni spertas nun.
#000064
El 13 alineoj de la artikolo 9 alineoj estas uzitaj por priskribi la proponatan koncepton, ĝiajn avantaĝojn kaj eblajn rezultojn kaj por skizi unu el variantoj de unuaj paŝoj por realigi ĝin.
#000069
Jubileoj kaj memordatoj en februaro 2023Anna Löwenstein: Niaj atingoj kaj malsukcesoj dum 2022UK-108: 772 aliĝintoj el 51 landoj
#000082